**Napközis foglalkozások terve a Csudamalom, szélmalom című cikkhez (Szitakötő, 39. szám)**

 Nyelvi és irodalmi játékok 5. osztályban

1. **Játékos szövegértési feladat**: A gyerekek egyszer elolvassák a cikk három hasábját, majd emlékezetükre hagyatkozva eldöntik,a két szó közül melyikkel találkoztak a szövegben.

A szavak az olvasás sorrendjében következnek egymás után.

1. **Edda** vagy Omega?
2. **Óriás** vagy törpe?
3. Dán vagy **finn**?
4. Belevaló vagy **Kalevala?**
5. Kempó vagy **szampó**?
6. Lett vagy **litván?**
7. **Susták** vagy susnyás?
8. Gellért: **püspök** vagy hegy?
9. **Szimfónia** vagy opera?
10. Császár:**Augustus** vagy Julius?
11. **Asszociáció:** Melyik szó köthető a malomhoz?
12. **Nagyvázsony**  vagy Füzérradvány? ( Kinizsi, malomkő)
13. Mezőtúr vagy **Túristvándi**? (Vízimalom)
14. **Szentendre** vagy Margitsziget?( Szélmalom)
15. **Kinizsi vagy Mátyás**?(Mindkettő)
16. **Versírás:** A cikk 4. hasábjában található Verhaeren vers szavait szókártyákra leírom, minden csapat kap egy borítékot. (a verset előzőleg nem olvashatják el)
17. Szófajonként csoportosítják:

Névelők: a, a, a,a, a, a, a, a,

Melléknevek: vén, bús, vad, novemberi

Főnevek: malom, malom, szél ,szél, szél ,szél,,szelet, lisztje

Igék: jár, kattog, kelepel, őröl

Igekötők: le, fel,

Egyéb: csak, most, most, villanva

1. **Szabadvers**et alkotnak, ha lehet az összes szókártya felhasználásával:

Jól sikerült megoldások:

A szél, a szél, a szél!

Le-fel jár a vén, a bús malom,

csak szelet őröl most, kattog, kelepel.

Lisztje - most villanva - a vad novemberi szél.

A vén szél, a vad szél, a novemberi szél csak le-fel jár.

A bús malom most csak szelet őröl, villanva.

Kattog, kelepel, lisztje csak a szél.

4.**Szókereső:**

 SZÉLMALOMHARC

1. Sorban haladva az összes értelmes szó megkeresése (szél, él, ma, lom, lomha malom, alom, harc, ha, arc)
2. Tetszőleges sorrendben szavak gyűjtése (pl.: és, lé, ér, ész, mész, cél, léc, réz, méz, mész, mar, rész, méla, alma, halom, malac, olasz, marha, szalma)

5. **Összetett szavak gyűjtése:** (csoportverseny)

Adott idő alatt, melyik csoport találja meg a legtöbb olyan szót, melynek elő vagy utótagja a „malom”. Ellenőrzéskor a csoportoknak ki kell húzniuk azokat a szavakat, melyeket mások is megtaláltak.

Előtag: malomárok, malomkő, malomkörzés, malomjáték, malomgát, malomipar, malomkerék, malomzakatolás

Utótag: taposómalom, imamalom, szárazmalom, hengermalom, fűszermalom, vízimalom, szélmalom, hajómalom

5**. Drámajáték:**

1.„Nekem is van egy bánatom, odaviszem, lejáratom…”

Mindenki cédulára ír egy eseményt, amely bánatot okozott neki. Aki úgy érzi, megoszthatja a többiekkel az emléket. A népdalt énekelve a cédulákat bedobjuk a kölcsönkért iratmegsemmisítő gépbe, „lejáratjuk” rajta, megsemmisítjük az emléket.

2.”Ha lenne egy csodamalmom…” A mindentjáró malmocska mintájára a te malmod milyen csodákat tenne?

6. **Mozgató:**

Mondóka, mozgással kísérve:

Mit őröl a vízimolnár?

Őröl búzát, ezt lassan őrli, ( elnyújtva, lassan szótagolva, őrlő mozdulatokkal kísérve,)

Őröl árpát, ezt is lassan őrli,

Őröl rozsot, ezt is lassan őrli.

Kukoricát, kukoricát, kukoricát, ezt gyorsan őrli, ( nagyon gyorsan mondva, gyors mozgással kísérve)

Kukoricát, kukoricát, kukoricát, ezt gyorsan őrli!

6. **Titkos üzenet:**

Előzetes feladat: A csapatok a neten érdekes szólásokat, közmondásokat gyűjtenek ([www.vizimalmok.hu](http://www.vizimalmok.hu)), ezeket elrejtik egy újságoldalon úgy, hogy sorban bekarikázzák a közmondások betűit. Ezután a csapatok lapokat cserélnek és megoldják egymás feladványait.

7. **Szituációs játékok, improvizálás** :

A megfejtett szólások magyarázata, kontextusba helyezése. Minden csapat húz egy cédulát, majd rövid jelenetet találnak ki, aminek a végén elhangzik az adott szólás, közmondás.

1. Jóllakott, mint a molnár tyúkja a garaton.

2. Mit a piacon és a malomban tudnak, nem titok.

3. Nagy uraknál, malomban, révben várakozni kell.

4. Se vize malmának, se sava szavának.

5. Mindig jár a szája, mint az üres malomnak.

6. Száz malmot hajtana el az a bor, amit életében leeresztett a torkán.

**Az aktuális számhoz tartozó segédanyagok felhasználása**

1. Feladatsor: Malom(kő) az irodalomban

Szólásmagyarázatok,

Reflexió: A mi iskolánk gyerekeinek ezek a szólások ismeretlenek voltak, ezért alkalmasak voltak az ismeretbővítésre.

1. Forog a szélmalom 2. sz. melléklete, rejtvény (szélmalom)

Reflexió: A feladat alkalmas volt a figyelem felkeltésére, az óra témájának kijelölésére. A technika óravázlat logikus felépítése

1. Az ügyes kezek c. vázlat alapján szélmalom modell elkészítése

Reflexió: A technika óravázlat logikus felépítésű volt, ezért a gyerekek könnyen elkészítették a modellt.



